Горохов

Горохов () — Украинаның Волынь облысындағы қала. Луцк ауданына кіреді. 2020 жылға дейін таратылған Горохов ауданының әкімшілік орталығы болды.
2025 жылы Горохов қаласының тұрғындарының саны 9 193 адамды құрады.

 Географиялық орналасуы 
Безымянка өзенінің оң жағалауында, (Липаның сол саласы, Днепр бассейні), Луцк-Львов және Нововолынск-Берестечко автомобиль жолдарының қиылысында, облыс орталығынан оңтүстік-батысқа қарай 50 км және жақын маңдағы Горохов теміржол стансасынан солтүстік-батысқа қарай 9 км. жерде орналасқан.

 Ең жақын қалалар және оларға дейінгі қашықтық 
Горохов - шағын қала. Ол өз елінде халық саны бойынша 280-ші орында (Украина), облыста 9-шы орында (Волынь облысы). Әлемдегі барлық қалалар арасындағы орны: шамамен 26694 орын.

Ең жақын қалалар және оларға дейінгі қашықтық: Радехов (25 км), Берестечко (29 км), Сокаль (33 км), Червоноград (40 км), Сосновка (42 км), Луцк (48 км), Нововолынск (49 км), Владимир-Волынский (49 км), Каменка-Бугская (52 км), Великие Мосты (52 км), Броды (53 км), Радивилов (54 км), Белз (54 км), Рожище (58 км), Устилуг (58 км), Буск (60 км), Киверцы (61 км), Дубно (69 км), Грубешов (70 км, Польша), Жовква (74 км).

 Тарихы 
Горохов — Волынь маңындғы ежелгі қоныстарының бірі. Бұл туралы алғашқы жазбаша жазба Ипатьев шежіресінде 1240 жылдан басталады.
XV ғасырдың I жартысында Горохов Литва Ұлы Герцогы Свидригайлға тиесілі болды. 

1571 жылғы құжаттар Гороховты қала деп атағанын көрсетеді.ь1600 жылы 26 шілдеде қалаға Магдебург құқығын берді. 

1795 жылы Поляк-Литва Одағы үшінші рет бөлінгеннен кейін Горохов Ресей империясының Волынск губерниясының Владимир-Волынск уезінің құрамына енді. 1893 жылы мұнда 2879 тұрғын, кірпіш зауыты, сыра зауыты, 47 дүкен, мектеп, православие шіркеуі, католик шіркеуі және 6 еврей намазханасы болды.

1916-1917 жылдардағы Бірінші дүниежүзілік соғыс кезінде Горохов арқылы Австро-Ресей майданы өтіп, қала мен оның төңірегі кескілескен шайқастардың алаңы болды.

1921 жылдан 1939 жылға дейін Горохов Польшаның Волынский воеводалығының құрамында болды.

1939 жылы 30 қыркүйекте Гороховты Қызыл Армия басып алып, КСРО құрамына кіріп, қала мәртебесін алды.

Ұлы Отан соғысы кезінде 1941 жылы 26 маусымда қаланы неміс әскерлері басып алды. 1944 жылы 18 шілдеде 1-ші Украин майданының бөлімдері Гороховты неміс әскерлерінен азат етті.

 Өндіріс орындары 
Қалада келесі мемлекеттік кәсіпорындар жұмыс істейді: қант зауыты, «Аппетит» жауапкершілігі шектеулі серіктестігі (шұжық, кептірілген, тұздалған және ысталған шошқа етін өндіру), «Гороховское орман шаруашылығы» (ағаш кесу өнімдері).

Жеке кәсіпорындар арасында: "Горсталь зауыты" ЖШҚ (компания болат және шойын құймаларын, марганец, ыстыққа төзімді және басқа құю қорытпаларын өндіруге маманданған), "Виктория Голд" (балалар арбалар өндірісі), "Люкс" (кірпіш өндірісі), "Сонишка" (нан және нан-тоқаш өнімдерін өндіру), "Злагода" (шұжық өнімдерін өндіру, ауыл шаруашылығы өнімдерін өндіру, қайта өңдеу және өткізу)

 Әлеуметтік жағдайы 
Қалада И.Франко атындағы №1 Гороховский лицейі, No2 Гороховский лицейі, музыка мектебі, балалар мен жасөспірімдер шығармашылық орталығы, ересектер мен балаларға арналған аудандық кітапхана, «Просвита» аудандық халық үйі, мемлекеттік ауылшаруашылық колледжі орналасқан. Мектепке дейінгі екі мекеме бар: «Сказка» және «Солнышко». Ауыл шаруашылығы техникумы 1955 жылы құрылған.
Қалада бір стадион, жасанды жабындысы бар екі спорт алаңы, балалар мен жасөспірімдер спорт мектебі бар.

 Галерея 

 Дереккөздер 

Санат:Украина қалалары
Санат:Волынь облысы